讲述前单车之神岩士唐食禁药拎7次环法赛嘅电影"禁药谎言",月底喺香港公映 (迟台湾成半年).电影内容,卡士,卖点,我哋Fitz.hk早前亦讲过,大家可以参考返岩士唐的禁药人生 电影"The Program","是谁在造神"单车枭雄岩士唐的十年兴衰.
不过,岩士唐食禁药,都叫做系佢一个人嘅事.而最近,体坛就爆出劲料,就系俄罗斯嘅禁药丑闻,涉及范围甚广,包括夏季同冬季奥运会,背后仲有成个国家包庇!
呢单嘢,由一位俄罗斯800米跑手讲起,佢叫Yuliya Rusanova.
Yuliya Rusanova
Yuliya系俄罗斯顶尖跑手,800米pb系1.56.99.不过,天意弄人,佢竟然认识咗一位俄罗斯反禁药中心嘅低级职员Vitaliy Stepanov,两个人一见钟情,闪电结婚.
老公嘅工作虽然低级,不过仍然有政府官员出5%年薪嘅报酬,要求佢更换有问题嘅血液样本.纵使佢啲同事大多数人都有收钱,但佢仍不为所动,因为佢相信:
老公Vitaliy Stepanov
咁佢就前前后后写咗200封email同50封信畀国际反禁药组织WADA,不过WADA一直话佢哋无能为力.而佢亦受到俄罗斯FSB (即系美国FBI)嘅压力,叫佢唔好咁多事.
到2013年,老婆Yuliya因为严重受伤,失去国家嘅保护,就被人揭发有服药嘅历史.于是佢两公婆,出走俄罗斯,并公开爆出呢宗丑闻.
丑闻爆出之后,有关方面正式展开调查,包括2014年索契冬奥,以及2008年北京奥运俄罗斯田径队.甚至有人估计俄罗斯会被逼缺席今年奥运田径赛事.
呢两公婆嘅访问,大家可以睇返CBS嘅"60 minutes"
值得一提嘅系,佢两公婆而家系喺加拿大寻求政治庇护.老婆Yuliya未有国藉,希望可用"无国藉人士"嘅名义参加今年巴西奥运,以支持反对禁药.
岩士唐的禁药人生 电影"The Program"
自细肥仔一名,后来因发现患有脂肪肝,决心多做运动注重健康,曾参加并完成毅行者,关注所有健康资讯.